
       ห้องอุบัติเหตุ-ฉุกเฉินเป็นหน่วยงานที่ต้องรองรับผู้ป่วยวิกฤต-ฉุกเฉินของโรงพยาบาลตลอด 24 ชั่วโมง    เป็นประการด่านแรก ดังนั้นยุทธศาสตร์สำคัญคือการคัดกรองระดับความรุนแรง เพื่อที่จะสามารถแก้ไขภาวะคุกคามชีวิตได้ทันท่วงที ปัจจุบันโรงพยาบาลทั่วโลกรวมถึงในประเทศไทยพบปัญหาความแออัด                 ในห้องอุบัติเหตุ-ฉุกเฉิน เป็นปัญหาพื้นฐานสำคัญที่ควรได้รับการแก้ไขโดยเร่งด่วน จากการศึกษาพบว่าผู้มารับบริการในห้องอุบัติเหตุ-ฉุกเฉินมากกว่าร้อยละ 60 เป็นผู้ป่วยไม่ฉุกเฉินส่งผลให้เกิดการแย่งชิงทรัพยากรและพื้นที่การรักษาจากผู้ป่วยวิกฤต-ฉุกเฉิน จากสถิติการใช้บริการของผู้ป่วยไม่ฉุกเฉินโรงพยาบาลศรีสะเกษ 3 ปีย้อนหลัง ปี พ.ศ. 2565-67 ดังต่อไปนี้ ร้อยละ 54, 57, 62 ของผู้รับบริการทั้งหมด ซึ่งพบว่ามีแนวโน้มสูงขึ้นตามลำดับ จากการวิเคราะห์ปัญหาคอขวด(Bottleneck) โดยใช้กรอบแนวคิด Input-throughput-Output Model(Aspilin et al,.) พบว่าด้าน Input จำนวนผู้ป่วยไม่ฉุกเฉินสูงขึ้น ระบบส่งต่อข้อจำกัดของเครือข่าย     ด้าน throughput มีปัญหาการเข้าถึงการคัดกรองที่ล่าช้า รอตรวจนาน ความล่าช้าจากการรอผลตรวจทางห้องปฏิบัติการ ระยะเวลาการเดินทางไปยังแผนกรังสีวิทยาอยู่ห่างไกลกัน และด้าน Output พบปัญหาการระบายออกเช่น รอหอผู้ป่วย Clear เตียง, ICU ไม่ว่าง, รอ Refer และการสื่อสารกับญาติไม่ชัดเจนจนนำไปสู่ข้อร้องเรียนบ่อยครั้ง จากปัญหาดังกล่าวผู้วิจัยจึงได้พัฒนารูปแบบการจัดการความแออัดโดยประยุกต์ใช้แนวคิด Lean Healthcare เพื่อกำจัดความสูญเปล่าในกระบวนการ(Waste) และปรับปรุงการไหลเวียนของผู้ป่วย(Patient Flow) ให้มีประสิทธิภาพสูงสุด เพื่อลดระยะเวลารอคอยและเพิ่มความพึงพอใจแก่ผู้รับบริการ โดยมีวัตถุประสงค์การวิจัยเพื่อศึกษาผลของการพัฒนารูปแบบการจัดการความแออัดต่อระยะเวลารอคอยและประสิทธิภาพการไหลเวียนของผู้ป่วยในห้องอุบัติเหตุ-ฉุกเฉินโรงพยาบาลศรีสะเกษ จากวิธีการดำเนินการวิจัยเป็นการวิจัยกึ่งทดลอง(Quasi-experimental Research) เปรียบเทียบก่อนและหลังการทดลอง(Pre-Post Test) ระยะเวลาดำเนินการ 6 เดือน(มีนาคม-สิงหาคม 2568) กลุ่มตัวอย่าง 1. ผู้ป่วยที่มารับบริการ           ณ ห้องอุบัติเหตุ-ฉุกเฉิน จำนวน 400 ราย(แบ่งเป็นช่วงก่อนและหลังพัฒนา) 2. บุคลากรทางการแพทย์   และสหวิชาชีพ จำนวน 30 ท่าน โดยใช้รูปแบบการพัฒนา(The SSK-ER Flow Model) ผู้วิจัยได้แก้ไขปัญหาคอขวดตามกรอบแนวคิดดังกล่าวแล้ว สรุปผลการวิจัยจากการนำรูปแบบใหม่มาใช้พบว่ามีการเปลี่ยนแปลงในทิศทางที่ดีขึ้นชัดเจน ดังนี้ 1. ระยะเวลารอคอยลดลงเฉลี่ยตั้งแต่คัดกรองจนพบแพทย์ลดลงจาก 15.4 นาที เหลือเพียง 4.2 นาที และระยะเวลารอผลตรวจลดลงจาก 85 นาที เหลือ 45 นาที 2. ประสิทธิภาพการบริหารจัดการ สัดส่วนผู้ป่วยไม่ฉุกเฉินที่ปะปนในห้องฉุกเฉินลดลงอย่างมีนัยสำคัญ ทำให้ทีมวิกฤตสามารถให้การรักษาผู้ป่วย Resuscitation ได้รวดเร็วขึ้น 3. ความพึงพอใจและข้อร้องเรียน อัตราข้อร้องเรียนจากญาติลดลงจาก 3 ครั้ง/ปี ลดเหลือ 0 ครั้ง และคะแนนความพึงพอใจเพิ่มขึ้นเป็น 94 % จาก 82 % ข้อเสนอแนะ         1. เชิงปฏิบัติ ควรนำระบบ Consult แพทย์เฉพาะทางที่รับ Refer จากโรงพยาบาลในเครือข่าย โดยผ่านระบบ Telemedicine มีการส่งต่อข้อมูลที่ครบถ้วน สามารถผ่านขึ้นไป Ward โดยไม่ต้องมาพัก หรือมาเริ่มต้นใหม่ที่ห้องอุบัติเหตุ-ฉุกเฉิน เพื่อลดกระบวนการซ้ำซ้อน แต่ในกรณีถ้าอาการไม่คงที่ก็มา Resuscitation ที่ห้องอุบัติเหตุ-ฉุกเฉินก่อน 2. เชิงนโยบาย ในระดับเครือข่ายจังหวัดควรส่งเสริมการพัฒนาศักยภาพ Node ให้เข้มแข็งสามารถรักษาและแก้ไขภาวะวิกฤตของผู้ป่วยให้คงที่ก่อนการส่งต่อ และพัฒนาเทคโนโลยีการสื่อสารทางไกลเพื่อสามารถปรึกษากับแพทย์เฉพาะทางโดยตรง 3. การวิจัยครั้งต่อไป ควรศึกษาผลกระทบของการใช้ระบบ AI หรือการคัดกรองทางไกล (Tele-Triage) เพื่อลดจำนวนผู้ป่วยที่ไม่จำเป็นต้องมาห้องอุบัติเหตุ-ฉุกเฉิน
